Държавен вестник, бр. 23, 2006 г., стр. 66

С Т Р .  66
Д Ъ Р Ж А В Е Н   В Е С Т Н И К
Б Р О Й  23
(2) Всяка година до 15 декември РВМС из-
пращат в НВМС обобщена информация за нас-
тоящата година по отношение на направените
проверки за хуманно отношение към живот-
ните по време на транспортиране. Информа-
цията обобщава данните от всички проверки
по чл. 55, ал. 1, направени през годината, от-
критите нарушения и предприетите мерки за
отстраняването им.
(3) В програмите за извършване на провер-
ки по ал. 2 броят на обектите, които ще бъдат
проверявани за спазване на изискванията по
наредбата, се определя така, че обектите да
представляват статистически представителна
извадка за различните системи на отглеждане
на животните.
Чл. 60. Ежегодно НВМС представя на Евро-
пейската комисия доклад по отношение на нап-
равените проверки по чл. 55, ал. 1, в който се
посочва броят на проверките, извършени в пред-
ходната календарна година, и информация за
откритите нарушения и предприетите в резул-
тат на това мерки за отстраняването им.
Чл. 61. (1) Националната ветеринарномеди-
цинска служба оказва съдействие на предста-
вители на Европейската комисия при извърш-
ване на проверки в Република България за спаз-
ване на изискванията по наредбата.
(2) Националната ветеринарномедицинска
служба предприема необходимите мерки за
изпълнение на препоръките на Европейската
комисия, направени след завършване на про-
верките по ал. 1.
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. “превозно средство” е тази част от пътни-
те транспортни средства, релсовите транспорт-
ни средства, корабите и самолетите, която се
използва за натоварване и пренасяне на живот-
ни, както и контейнери за сухопътен, воден или
въздушен транспорт;
2. “транспортиране” е всяко пространствено
преместване на животни, извършено с превоз-
но средство, което включва натоварване и раз-
товарване на животните;
3. “пункт за спиране” е мястото, където пъ-
туването се прекъсва за почивка, хранене или
поене на животните;
4. “пункт за прехвърляне” е мястото, където
пътуването се прекъсва за прехвърляне на жи-
вотните от едно превозно средство на друго;
5. “място за експедиция” е мястото, на ко-
ето животните за първи път се натоварват в
превозното средство, или всяко място, на ко-
ето животните са били разтоварвани и подс-
лонени за 24 h за хранене, поене и полагане на
грижи, с изключение на всички пунктове за
спиране и прехвърляне; одобрените пазари и
събирателни центрове се считат също за мяс-
то на експедиция, когато мястото на първо
натоварване на животните е на по-малко от
50 km от въпросния пазар или събирателен
център и в случаите когато въпреки че раз-
стоянието е повече от 50 km, животните са
били напоени и нахранени в одобрените паза-
ри и събирателни центрове и са почивали там
за период, определен съгласно процедура на
Европейската комисия;
6. “местоназначение” е мястото, в което
животните се разтоварват в края на пътуването
им, с изключение на пунктовете за спиране или
прехвърляне;
7. “пътуване” е транспортирането от място-
то за експедиция до местоназначението;
8. “период на почивка” е непрекъснат период
в рамките на пътуването, през който животни-
те не се придвижват посредством превозното
средство;
9. “превозвач” е всяко физическо или юри-
дическо лице, което извършва транспорт на
животни с търговски характер с цел получава-
не на печалба, за своя или за чужда сметка или
предоставя на други лица превозни средства за
транспортиране на животни;
10. ИАТА—Международна асоциация на
авиационните превозвачи (IATA);
11. “животни от семейство Цервиде” са ви-
довете животни, които съгласно зоологическа-
та класификация принадлежат към семейство
Плътнороги;
12. “продължително транспортиране” е пре-
возване на животни с продължителност над 8 h,
чието начало започва от момента, когато пър-
вото животно от пратката е натоварено;
13. “статистически представителна извад-
ка” е тази извадка, която е формирана чрез
случаен подбор на единиците от генералната
съвкупност за включването им в извадката;
случайният подбор се осигурява, като всички
единици от генералната съвкупност имат ед-
наква (или различна, но известна на изследо-
вателя) вероятност да попаднат в извадката;
по данни от извадката се изчисляват съответ-
ни обобщаващи статистически характеристи-
ки; въз основа на това се правят съждения за
генералната съвкупност; една извадка, кол-
кото и обоснована да е тя, почти никога не
може по своето съдържание да възпроизведе
абсолютно точно генералната съвкупност; тя
я възпроизвежда с някакво приближение, за-
това направените заключения важат с опре-
делена вероятност.
ЗАКЛЮЧИТЕЛНИ РАЗПОРЕДБИ
§ 2. Наредбата се издава на основание чл. 166,
ал. 5 от Закона за ветеринарномедицинската
дейност, съгласувана с министъра на транспор-
та, и отменя Наредба № 4 от 2000 г. за ветери-
нарномедицинските изисквания за хуманно от-
ношение към животните по време на транспорт
(ДВ, бр. 16 от 2000 г.).